8 નવેમ્બર અને 2017ના રોજ નોટબંધીની જાહેરાતને એક વર્ષ પૂર્ણ થયું છે. નોટબંધી મામલે ભાજપ અને કોંગ્રેસ વચ્ચે ખરાખરીનો જંગ જોવા મળી રહ્યો છે. 8 નવેમ્બરના દિવસને કોંગ્રેસ તથા અન્ય વિપક્ષોએ કાળા દિવસ તરીકે ઉજવવાની જાહેરાત કરી હતી. તો સામે ભાજપ આ દિવસને એન્ટિ બ્લેક મની ડે - કાણા નાણાં વિરોધી દિવસ તરીકે ઉજવી રહ્યું છે. બુધવારે સવારે વડાપ્રધાન નરેન્દ્ર મોદીએ એક વીડિયો દ્વારા લોકોને નોટબંધીના ફાયદા ગણાવ્યા હતા અને દેશવાસીઓને તેમના સહયોગ બદલ ધન્યવાદ કહ્યું હતું. સાથે જ એક સર્વે દ્વારા પીએમ મોદીએ લોકોનો અભિપ્રાય પણ જાણવાનો પ્રયત્ન કર્યો છે. તો બીજી બાજુ કોંગ્રેસ ઉપાધ્યક્ષ રાહુલ ગાંધીએ નોટબંધીને ત્રાસદાયક કહેતાં ટ્વીટ કર્યું છે. તેમણે લખ્યું છે કે, નોટબંધીથી પતન પામેલા પ્રમાણિક લોકો સાથે કોંગ્રેસ ઊભી છે.